RCB-র বিরুদ্ধে মাঠে নেমেই বিরাট রেকর্ড গড়বেন রাহানে

ওয়েব ডেস্ক: শ্রেয়সের পর নাইট (KKR) সেনাপতির শিরোপা পেয়েছেন অজিঙ্ক রাহানে (Ajinkya Rahane)। কেকেআর-এর অধিনায়ক হিসেবে কেরিয়ারের প্রথম ম্যাচটি খেলবেন ইডেনের মাঠেই। বিপক্ষ রয়্যাল চ্যালেঞ্জার্স ব্যাঙ্গালুরু (RCB)। আর এই ম্যাচে (IPL 2025) দলকে নেতৃত্ব দেওয়ার আগেই বড় রেকর্ড গড়বেন অজিঙ্ক। প্রথম ভারতীয় ক্রিকেটার হিসেবে তিনটি আলাদা আলাদা আইপিএল দলের অধিনায়কত্ব করার কীর্তি গড়বেন তিনি। কিন্তু কেকেআর-এর আগে আরও কোন দলকে নেতৃত্ব দিয়েছেন রাহানে? চলুন সেটা এবার জেনে নেওয়া যাক।

প্রথমবার ২০১৭ সালে প্রথমবার আইপিএলে অধিনায়কত্ব করেন অজিঙ্ক রাহানে। সেবার তিনি রাইজিং পুণে সুপারজায়ান্টস দলের অধিনায়ক ছিলেন। সেই বছর স্টিভ স্মিথ একটি ম্যাচ না খেলায় অন্তর্বর্তীকালীন অধিনায়ক হন রাহানে। এরপর ২০১৮ সালে রাজস্থান রয়্যালসের নেতৃত্ব পান তিনি। কারণ অনেকটা একইরকম। বল টেম্পারিং কেলেঙ্কারির জেরে সেই মরশুমে নিষিদ্ধ হয়েছিলেন স্মিথ। ২০১৯ সালেও বিশ্বকাপের প্রস্তুতির জন্য স্মিথ ভারত ছাড়ায় রাহানের হাতেই দলের দায়িত্ব ছিল।

আরও পড়ুন: বোলারদের ত্রাস! নতুন ‘পাওয়ার হিটার’ খুঁজে পেল KKR

২০১৯ থেকে পরের পাঁচটি মরশুমে দিল্লি ক্যাপিটালস, কলকাতা নাইট রাইডার্স ও চেন্নাই সুপার কিংসে খেললেও অধিনায়কত্বের সুযোগ পাননি রাহানে। তবে ২০২৫ সালের মেগা নিলামে কেকেআর তাঁকে দলে ফেরায় এবং অধিনায়কের দায়িত্ব দেয়। এখন রাহানে আইপিএলের ইতিহাসে প্রথম ভারতীয় ক্রিকেটার হলেন, যিনি তিনটি ভিন্ন ফ্র্যাঞ্চাইজির দলকে নেতৃত্ব দিতে চলেছেন।

তবে শুধু রাহানে নন, তাঁর পর দ্বিতীয় ভারতীয় ক্রিকেটার হিসেবে এই তালিকায় যুক্ত হচ্ছেন শ্রেয়স আইয়ারের নাম। ২০১৮ থেকে ২০২০ সাল পর্যন্ত তিনি দিল্লি ক্যাপিটালসের অধিনায়ক ছিলেন তিনি। এরপর ২০২২ সালের মেগা কেকেআরের নেতৃত্ব পান। দু’বছর নাইটদের অধিনায়কত্ব করার পর এবার ২০২৫ সালে পঞ্জাব কিংসের ক্যাপ্টেন হয়েছেন তিনি।